als_Latn dik_Latn tur_Latn
Sony Xperia Z4- tableti më i hollë i krijuar deri më tani
- 1929 Lexime
- (00:21 , 03/03/2015)
- 0 Komente
Sony nuk prezantoi një telefon të ri Xperia Z4 në Kongresin Botëror të Telefonave, por këtë radhë prezantoi një tablet Xperia Z4. Ai është tableti më i mirë i kompanisë, pasardhës i tabletit Xperia Z2. Tableti Xperia Z4 vjen me ekran 10.1 inç IPS me rezolucion 2560 x 1600 pikselë, që përkthehet në densitet 300 pikselë për inç. Ekrani është përmirësuar nga teknologjia Triluminos e Sony-t dhe motori X-Reality Mobile.
Tableti fuqizohet nga procesori më i fundit dhe më i mirë i Qualcomm-it, Snapdragon 810, i cili përmban tetë bërthama me arkitekturë 64-bit, ku katër bërthama janë Cortex-A57 me shpejtësi 2 GHz dhe katër janë Cortex-A53 me shpejtësi 1.5 GHz. Ai ka kartat grafike Adreno 430, 3GB RAM, 32GB hapësirë të brendshme, e cila mund të zgjerohet nëpërmjet kartës microSD. Veçori të tjera të tij janë kamera e pasme Sony ExmorRS 8 megapikselë, kamera ballore 5 megapikselë, altoparlantët dhe lidhjet GSM, 3G dhe 4G LTE. Tableti fuqizohet nga një bateri me kapacitet 6,000 mAh, që sipas Sony-t do të zgjasë për 17 orë.
Tableti Sony Xperia Z4 ka marrë certifikimin IP68, që do të thotë se është rezistent ndaj ujit dhe pluhurit, ku mund të rezistojë në një thellësi uji prej 1.5 metrash për 30 minuta.
Tableti peshon 395 gramë dhe është vetëm 6.1 mm i hollë. Ai vjen në ngjyrë të bardhë dhe të zezë. Sony Xperia Z4 operon me sistemin Android 5.0 Lollipop. Ai ofron gjithashtu qasje tek shërbimi Xperia Lounge Gold, që siguron përmbajtje ekskluzive, të tilla si filma, seriale televizive, muzikë dhe aplikacione. Tableti do të hidhet në treg në qershor, ndërsa çmimi nuk është bërë i ditur akoma.
(d.d/BalkanWeb)
als_Latn glg_Latn unk als_Latn als_Latn als_Latn als_Latn als_Latn kab_Latn